เรื่องร้องเรียน (เสนอแนะ,คลอง) วันที่ 2022-07-14 13:17:36 — แขวงหัวหมาก เขตบางกะปิ กรุงเทพมหานคร
เรือโดยสารคลองแสนแสบ

1.เรือหยุดให้บริการ ทุกวันหยุดนักขัตฤกษ์ 

2.แม้จะไม่ใช่วันหยุดก็จะมีการปรับเปลี่ยนเวลาการเดินเรือให้หมดเร็วขึ้น เช่น วันนี้ 14/7/2022 - 15/7/2022 มีการว่าแจ้งรอบเรือมีการเดินเรือเหมือนวันเสาร์ คือ ออกชั่วโมงละลำ และ เรือหมด 19:30น. ทั้งที่ไม่ใช่วันหยุด และ คนทำงานกันตามปกติ แต่มีการเดินเรือที่ไม่คำนึงถึงการใช้งานของประชาชน สร้างความเดือดร้อน เพราะยังมีการทำงานปกติและจำเป็นต้องเดินทางด้วยเรือ แต่เรือโดยสารหยุดให้บริการตามสะดวกใจของตนเองและทำให้ผู้โดยสารตกค้างเป็นจำนวนมาก

3.ถ้าหาก บ.บางกอกคาแนล จก. ไม่มีความสามารถในการจัดการหรือจัดตารางการเดินเรือให้เหมาะสมได้ ควรมีการสัมปทานหรือให้บริษัทอื่นที่มีความสามารถและมีความพร้อมในการเดินเรือโดยสาร ได้เข้ามาจัดการและให้สิทธิในการบริการเดินเรือคลองแสนแสบ

4.ดิฉันคิดว่าการเดินเรือโดยสาร ควรเหมือนขนส่งสาธารณะอื่นๆ ไม่ควรหยุดทำการ ควรมีการจัดตารางให้เหมือนบริการขนส่งอื่นๆ เช่น รถเมล์ BTS MRT เนื่องจากในทุกวันประชาชนจำเป็นต้องมีการโดยสารสาธารณะ 

จึงเรียนมาเพื่อพิจารณาปัญหาความเดือดร้อนของประชน เนื่องจากมีผู้ร้องเรียนและมีประชาชนได้รับผลกระทบเป็นจำนวนมาก โดยท่านผู้เกี่ยวข้องสามารถดูคำร้องหรือคำแนะนำของประชาชนได้ที่กลุ่ม Facebook "ผู้โดยสารเรือด่วนแสนแสบ"